
Sebahagian besar dari kalangan para ulama dan orang-orang awam di 
negara kita masih mengamalkan pembacaan Berzanji. Amalan ini dianggap 
sunnah dan mulia oleh mereka. Namun, ia terus menjadi fenomena, kerana 
masih tidak dapat dipastikan sama ada mereka yang mentakdiskan 
(mensucikan/holy) pembacaan Berzanji menyedari atau sebaliknya bahawa 
amalan membaca Berzanji yang dijadikan budaya oleh mereka adalah dipenuhi 
oleh perkara-perkara yang bid’ah, khurafat, tahaiyul, syirik dan dihiasi dengan 
pembohongan serta kekarutan. 

Kenyataan ini akan dibuktikan melalui pembahasan secara ilmiyah pada 
rangkap-rangkap syair dan ayat-ayat yang tersusun di dalam Kitab Berzanji. 

Al-Hamdulillah, buku kecil ini yang membahas dan membongkar 
kandungan Kitab Berzanji, telah membuktikan kebatilan dan kemungkaran 
Berzanji yang selama ini tidak diperasani oleh masyarakat Islam. Kerana 
Berzanji yang dilaungkan oleh mereka kebiasaannya dalam Bahasa Arab. Buku 
ini telah memaparkan kebatilan & kemungkaran Berzanji. Semoga ia 
bermanfaat kepada sekalian pembaca yang budiman yang mencintai kebenaran 
serta mencari keredhaan Allah ‘Azza wa-Jalla. 

Berzanji dikenali juga dalam masyarakat kita dengan istilah “Marhaban” 
atau “Maulid”. Diistilahkan marhaban kerana isi kandungannya memuatkan 
ucapan selamat datang kepada Rasulullah sallahu ‘alaihi wa-sallam dan 
dinamakan maulid kerana menceritakan tentang kelahiran Nabi Muhammad 
sallallahu ‘alaihi wa-sallam. 

Sebahagiannya pula meyakini bahawa semasa membaca berzanji 
(marhaban) para malaikat, para nabi dan para rasul (terutama Nabi Muhammad 
sallallahu ‘alaihi wa-sallam, para sahabat, para wali dan roh-roh suci datang ke 
majlis mereka. Oleh itu mereka menamakan Berzanji atau majlis pembacaan 
Berzanji dengan istilah Marhaban. Segala kekarutan inilah yang mendorong 
penulis untuk menghasilkan risalah ini agar difahami oleh masyarakat pengamal 
Berzanji kemudian mereka dapat memahami mesej ini sehingga mereka dapat 
meninggalkan Berzanji tersebut. 

Rayuan dari penulis, semoga para pembaca budiman dapat memahami 
bahawa tidak ada yang penulis harapkan dari tulisan ini selain keredhaan Allah, 
iaitu demi untuk menyelamatkan akidah ummah yang selama ini tidak 
menyedari dan mengetahui bahawa kandungan Berzanji pada hakikatnya 
dipenuhi oleh kepercayaan yang membawa kepada kesyirikan dan bid’ah yang 
merosakkan akidah. Itulah hakikat yang sebenarnya. 

Moga-moga segala usaha ikhlas menyiapkan tulisan ini diberkahi oleh 
Allah Subhanahu wa-Ta’ala dan memberi berkat serta manfaat ilmu kepada 
para pembaca yang dihormati sekalian. 


Ikhlas dari: 

Rasul bin Dahri 
Singapura. 

www.rasuldahri.com 

BERZANJI 


Pada hakikatnya, kandungan Kitab Berzanji yang dianggap sebagai 
amalan suci apabila dibaca oleh sebahagian besar masyarakat Islam, ternyata 
kitab ini dipenuhi oleh unsur-unsur yang bertentangan dengan akidah Islamiyah 
yang murni. Berzanji ditulis dalam bentuk syair, gaya bahasa dan pemilihan 
kata-katanya benar-benar sangat menggugah sekaligus begitu sukar untuk 
difahami, tetapi sangat sedap diucapkan dan merdu pula dilagukan . 1 Kerana 
dengan lagu yang mirip atau sama dengan membaca al-Quran, kesemuanya itu 
sebagai usaha untuk lebih mengesankan dan menarik para pendengarnya . 2 

Demikian pula penghormatan orang awam kepada kitab-kitab maulid 
(berzanji) itu, hampir-hampir menyerupai penghormatan kepada al-Quran . 3 
Oleh itu, berzanji dijadikan kitab untuk berwirid, berzikir, dibaca pada malam- 
malam tertentu seperti malam Jumaat, menyambut maulid Nabi, ketika ingin 
berpergian (musafir) atau pulang dari perjalanan (pelayaran) jauh, di hari 
perkahwinan, di majlis kesyukuran, sebelum berkhatan, kenduri mencukur 
jambul bayi yang baru lahir dan lain-lainnya. 

Dari rangkaian kata-kata dan kejadian ini, jika terus dikaji dan diselidiki, 
maka akan kita dapati dan boleh dibuktikan malah akan difahami bahawa 
penggemar, pencinta atau pemuja Berzanji, antara penyebab mereka 
membacanya bukan melihat pada nilai di segi hukum syaranya. .Sama ada isi 
kandungan Berzanji yang dibaca dan dilagukan itu bertentangan dengan syara 
atau tidak, yang penting pada mereka ialah sedap, seronok dan merdunya 
melagukan Berzanji. 

Berzanji dan kitab seumpamanya seperti Syaraful Anam, al-A’Zab dan 
ad-Daiba’i yang terkenal dengan ad-Deybaii adalah pencetus dan pengekal 
amalan pencinta maulid Nabi Muhammad sallallahu ‘alihi wa-sallam. 


. Lihat: Terjemahan Berzanji Lengkap. Hlm. Vii , Cetakan Pertama 1999. Pustaka llmi, Selangor. 
Mohd Sofwan Amrullah. 

2 

Lihat: Sorotan terhadap Kisah Maulid Nabi Besar Muhammad s. a. w. Hlm. 12. H.S.A. Al-Hamdany 
Pekalongan. Indonesia. 

3 . Ibid. 

TARIKH LAHIR 
NABI MUHAMMAD 


Menurut Abdul Reheem dalam bukunya “Muhammad The Prophet”. 
Tidak siapa tahu bilakah tarikh sebenarnya Nabi Muhammad sallallahu ‘alaihi 
wa-sallam dilahirkan. Ada riwayat yang menyatakan pada 1, 8, 10 dan 12 
haribulan Rabiul Awal tetapi semuanya bersetuju bahawa Baginda sallallahu 
‘alaihi wa-sallam lahir pada hari Isnin pada bulan itu. Yang paling sahih ialah 
Baginda lahir pada 9hb Rabiul Awal tahun Gajah. 4 

Perayaan maulid Nabi sallallahu ‘alaihi wa-sallam berkekalan kerana 
berdasarkan pengaruh empat buah kitab di atas yang tersebar luas di segenap 
pelosok, kota-kota dan di desa-desa di Nusantara. Sangat mengecewakan, 
antara isi kandungan kitab-kitab tersebut bertentangan dengan akal yang 
rasional dan boleh menjejaskan (akidah) yang mengarah kepada kemusyrikan 5 
(menyekutukan Allah). 

Mula-pertama adanya peringatan dan perayaan Maulid Nabi (yang 
berindukkan Kitab-kitab Berzanji) ialah dimasa kerajaan Fatimiyah dalam abad 
keempat hijrah. 6 Mereka mengadakan enam maulid, iaitu maulid Nabi 
Muhammad sallallahu ‘alaihi wa-sallam, maulid Amirul Mukminin Ali bin Abi 
Talib, maulid syaidatina Fatimah az-Zahra, maulid Flasan, maulid Flusin dan 
maulid Khalifah yang memerintah. 7 Kemudian setelah ditentang oleh golongan 
Ahli Sunnah wal-Jamaah yang menyedari kebatilan dan kemungkaran amalan 
maulid dan berzanji ini, akhirnya ia ditinggalkan oleh umat Islam. Namun ia 
dihidupkan semula pada pemerintahan al-Flakim Biamrillah pada tahun 524H 
dan orang pertama yang memulakannya semula ialah al-Malik al-Mudzafar Abu 
Sa’ied dalam kurun ketujuh di kota Irbil di lraq. la berterusan hingga kemasa 
kita sekarang dan diluaskan oleh manusia, dilakukan (dalam perayaan maulid 
ini) berbagai-bagai bid’ah mengikut hawa nafsu masing-masing yang dihiasi 
untuk mereka oleh syaitan. 8 la diimarahkan lagi oleh penggemar bid’ah dan 
aktivisnya terutama mereka yang tenggelam dalam tarikat kesufian. 


Sejarah Pemikiran 2. Sulaiman Noordin. Hlm. 281. 

5 . Ibid. 

6 . Ibid. 

7 . Lihat: LuS hlm. 44-45. 

8 . Lihat: ^ ^ J ja!) hlm. 70. Ismail bin Muhammad al-Ansari. 

Menurut ahli sejarah as-Sunni, majlis maulid yang pertama sekali telah di 
adakan oleh Muzaffar ad-Din Kokburu, abang ipar kepada Sultan Salahuddin 
Ayyobi di Arbela selatan Kota Mosul, Baghdad pada tahun 1207M (604H.) 
Pada perayaan ini terdapat pengaruh Sufi, Keristian dan Syiah. 9 

Menurut satu kitab kecil dikeluarkan oleh Majlisul Ulama Afrika Selatan: 
“Amalan perayaan “Maulood” bersumber dari orang-orang yang fasik. Menurut 
Hajar Asqalani bahawa Molvi Amr bin Dahya adalah bertanggungjawab untuk 
mengadakan adat “Maulood”, beliau adalah orang yang mencaci ulama-ulama 
fiqah Islam. Lidahnya jahat. Beliau adalah orang jahil, takabbur dan tidak 
mempunyai ilmu yang mendalam berkaitan dengan agama”. 10 

Adapun golongan (kumpulan) pertama yang mengadakannya (maulid dan 
diiringinya dengan membaca zikir dan berzanji beramai-ramai) adalah para 
masyeikh (syeikh-syeikh) pemimpin sufi 11 terutama mereka yang berpegang 
dengan kepercayaan tarikat Nur Muhammad. 


Lihat: Sejarah Pemikiran 2. Hlm. 282. Sulaiman Noordin. Pusat Pengajian Umum Universiti 
Kebangsaan Malaysia Bangi. 1999. 

10 . Ibid. Hlm. 282. 

1 1 . Lihat: ^ ^ JjaII hlm 70. 

CERITA YANG TIDAK 
BERDASARKAN SIRAH 


Setelah diselidiki, ternyata (di dalam Kitab Berzanji) terdapat cerita-cerita 
yang tidak berdasarkan sejarah yang benar-benar sah dan pernah terjadi, tidak 
berlandaskan hujjah serta dalil yang sahih yang harus menjadi pegangan umat 
Islam . 12 

Terdapat banyak cerita-cerita khurafat, tahaiyul, syirik dan pujian yang 
berlebih-lebihan (ghalu) yang melewati batasan syara sehingga menjadikan 
kedudukan Rasulullah sallallahu ‘alaihi wa-sallam dan peribadinya hampir- 
hampir menyamai kedudukan Tuhan, baik cerita-cerita sebelum atau sesudah 
baginda lahir. Tergambar dalam Berzanji bahawa Rasulullah bukan sebagai 
manusia biasa, termasuklah dalam menyebut-nyebut nasab keturunannya baik 
sewaktu masih dalam kandungan, kelahiran dan tanda-tanda kelahirnya yang 
tidak ada sandaran yang benar dari riwayat yang sah (sahih) dari kitab al-Quran 
atau sunnah . 13 


12 

13 


. Ibid. 
. Ibid. 

KEWAJIPAN MENCINTAI 
RASULULLAH S.A.W 


Mencintai Allah Subhanahu wa-Ta’ala dan Rasulullah sallallahu ‘alaihi wa- 
sallam dan keluarganya (Ahli Bait) adalah wajib atas setiap mukmin. Rasulullah 
bersabda: 



“Hendaklah mencintai Allah dan RasulNya melebihi 
selain dari keduanya ”. 14 


Oleh itu, setelah mencintai Allah dan RasulNya maka wajib pula bagi 
mereka memelihara agama yang disampaikan oleh baginda, kerana ia adalah 
agama yang sihat, kuat dan benar. Maka setelah kewafatan Nabi utusan ini, 
adalah wajib atas setiap mukmin membersihkan agama yang disampaikan oleh 
baginda serta sirah baginda dari dimasuki oleh unsur-unsur lemah, kisah-kisah 
khayalan (tahaiyulat), berita-berita bohong (khurafat) dan sejarah palsu, 
terutama yang berkaitan dengan diri baginda yang tidak berdalilkan dalil yang 
sahih supaya tidak dipertikaikan setiap apa sahaja yang telah disampaikan 
kepada ummahnya. 

Untuk membuktikan kerasulan Nabi Muhammad sallallahu ‘alaihi wa- 
sallam dan membuktikan kecintaan seseorang itu kepadanya, tidak perlulah 
membuktikannya dengan kisah-kisah dan cerita-cerita khurafat, khayalan 
(tahaiyul), gambaran yang aneh, pelik dan ajaib yang dibuat-buat sebelum dan 
sesudah kelahiran baginda. Haram hukumnya jika terlalu berlebih-lebihan 
(ghalu) dalam memperkatakan persoalan kenabian sebagaimana yang terdapat 
keterlaluan yang keji ini di dalam kitab berzanji. 


H/R Bukhari (15) al-lman. Muslim (60) al-lman. Turmizi (3548) al-lman dan Nasaii (490). Al-lman. 

ANTARA KEBATILAN 
DALAM BERZANJI 


PENGHAPUS DOSA 


Antara cerita yang berlebih-lebihan yang membawa kepada ghalu 
(melampaui batas) dan kesyirikan di dalam berzanji ialah: 



Salam atasmu wahai penghapus dosa ! 15 


Ungkapan dalam syair di atas ini jika diyakini benar maka ia boleh 
membawa kepada berlakunya syirik tasybih (menjadi syirik kerana 
menyerupakan Allah dengan makhlukNya). Ini bermakna samalah seperti 
menyamakan (mensetarakan) dan memberikan sifat Allah Subhanahu wa-Ta’ala 
kepada makhlukNya iaitu Nabi Muhammad sallalahu ‘alahi wa-sallam. 
Perbuatan atau amalan seperti ini sangat bertentangan dengan nas-nas hadis 
yang sahih dan ayat al-Quran. Seterusnya terdapat banyak lagi kenyataan 
dalam Berzanji yang bertentangan dengan akidah yang sahih sebagaimana 
syair di bawah ini: 


J' aIJi ja a JjkJl ts'i ojsJi 


(Hanya Dialah) Yang Mengampuni dosa dan Menerima 
taubat lagi keras hukumanNya. Yang mempunyai kurnia. 
Tiada Tuhan (yang berhak diibadahi) selain Dia. Hanya 
kepadaNyalah kami kembali (semua makhluk). 16 

Meminta pengampunan segala dosa dan bertaubat hanya kepada Allah 
Subhanahu wa-Ta’ala. Allah berfirman: 


Lihat: ^ jjjj j L yr?- 5 ^ hlm 3. Percetakan al-Ma’arif Sdn. Bhd. 
Surah al-Mukmin, 40:3. 

in h\ m tf\ 


“Maka ketahuilah! (Ya Muhammad) Bahawa 
sesungguhnya tidak ada Tuhan (Yang Hak) melainkan Allah 
dan mohonlah (kepada Allah) ampunan bagi dosamu dan 
bagi (dosa) orang-orang mukmin lelaki dan perempuan”. 


Nabi Muhammad sallallahu ‘alaihi wa-sallam diutus untuk menjadi contoh 
kepada setiap muslim, baginda mengajarkan setiap orang-orang yang beriman 
agar meminta keampunan segala dosa mereka hanya kepada Allah Subhanahu 
wa-Ta’ala, bukan meminta kepada baginda kerana baginda sendiri sentiasa 
meminta keampunan hanya kepada Allah: 

/ S' / / y / 0 / / £ / 

0 0 ♦ 0 t. s' 


y' 0. * * . X 0 > ♦ *. > * 0 X . t > * 0 *0 * * . ♦ 

cJl VI O jj jdl Jm V 4313 c JJ & 13 


“Dan aku merasa berdosa, maka ampunilah dosaku 
wahai Tuhanku! Sesungguhnya tidak ada yang boleh 
mengampunkan segala dosaku kecuali Engkau”. 


Contoh yang paling kuat dan jelas ialah baginda Rasulullah disetiap hari 
meminta pengampunan (istighfar) yang lebih dari tujuh puluh kali hanya kepada 
Allah Subhanahu wa-Ta’ala\ 



“Demi Allah! Sesungguhnya aku memohon 
keampunan Allah dan bertaubat kepadaNya dalam sehari 
semalam lebih dari tujuh puluh kali”. 


Muhammad, 47:19. 

Lihat: I hlm 177. Cetakan Pertama. An-Nawawi. 

H/R Bukhari. 

TEMPAT BERNAUNG DAN MEMINTA 


Terdapat ajaran yang boleh membawa kepada pemesongan akidah 
atau kesyirikan di dalam berzanji, iaitu seruan yang berbunyi: 


i^rb * ajdp j&ii 


“Salam atasmu wahai tempat bernaung dan 
meminta!” 20 


Yang jelas di dalam al-Quran diserukan agar orang-orang beriman 
meminta dan memohon hanya kepada Allah ‘Azza wa-Jalla sebagaimana 
firmanNya: 








v 

<*J4i jA 


£ 


“Katakanlah! Bahawa Allah Maha Tunggal, Allah 
tempa t memin ta ”. 21 


t 0 sO 




/ t to s /. » , 5i. 

i £ibl 3 £ibl 


“Hanya kepada Engkaulah sahaja kami menyembah 
dan hanya kepada Engkaulah sahaja kami memohon 
pertolongan ” 22 


*n . 0 sO . « ^ 0 y sO 


'pLj 6*^ k JjLj jii 


“Telah bersabda Rasulullah sallallahu ‘alaihi wa-sallam: 
Apabila kamu mengharapkan pertolongan maka mintalah 
kepada Allah”. 


. Lihat: Hlm 3. 

21 . Al-lkhlas, 112:1-2. 

22 . Al-Fatihah, 1 :5. 

PENGHAPUS BENCANA 


Di dalam Kitab Berzanji dengan jelas terdapat banyak keyakinan 
(kepercayaan) yang bertentangan dengan akidah tauhid yang murni, 
seperti memberikan sifat Allah Azza wa-Jalla kepada Nabi Muhammad 
sallallahu ‘alaihi wa-sallam. Ini dapat difahami dari syair di bawah ini: 



“Salam atasmu, wahai penghapus bencana! 
(penghapus segala penderitaan /kesusahan )” 23 


Syair di atas amat bertentangan dengan beberapa potong ayat-ayat al- 
Quran dan hadis-hadis yang sahih. Dan ia dengan jelas amat bertentangan 
dengan firman Allah ‘Azza wa-Jalla sebagaimana di bawah ini: 




“Dan (ingatlah kisah) Nuh, sebelum itu ketika dia 
berdoa, dan Kami memperkenankan doanya, lalu Kami 
selamatkan dia berserta pengikutnya dari bencana yang 
besar ”. 24 


Nabi Nuh ‘alaihis salam apabila memohon doa baginda terus 
menghadapkan dirinya kepada Allah, bukan kepada makhluk atau melalui 
tawassul kepada makhluk-makhluk tertentu. Allah berfirman: 


/ j 3 ' , ^ s #* j» . a 

. 0 ^ 0.^0 fo. £> * 0 ^ i ^ 0 ^ ^ 0 0 ^ s £ # . i ♦* 


“Katakanlah! Aliahlah yang menyelamatkan kamu 
daripada bencana itu dan dari segala kesusahan kemudian 
kamu kembali mempersekutukanNya ”. 25 


Ayat di atas menjelaskan bahawa Allah sahaja yang menyelamatkan 
makhluknya dan melepaskan dari bencana serta kesusahan, oleh itu segala 


. Lihat: Hlm. 4. 

24 . Al-Anbia, 21:76. 

25 . Al-An’am, 6:64. 

doa dan permohonan wajib dipinta dan dipohon hanya kepadaNya 
sebagaimana yang dilakukan oleh para rasul, para nabi dan solehin. 
Keterangan ini dikuatkan oleh ayat berikut: 


“Dan Kami telah menyelamatkan (Nuh) dan 
pengikutnya dari bencana yang besar ”. 26 


TEMPAT MEMOHON SEGALA HAJAT 


Kitab Berzanji tersemat ajaran bahawa Nabi Muhammad adalah 
tempat meminta segala permohonan untuk diperkenankan apa sahaja 
yang dihajatkan: 


Al-Maram seerti (semaksud) dengan al-Matlab atau al-Maksad “Tempat 
meminta permohonan atau hajat”. Menjadikan Nabi Muhammad sallallahu 
‘alaihi wa-sallam sebagai tempat meminta pertolongan atau hajat amat 
bertentangan dengan syara, perbuatan seperti ini boleh membawa kepada 
kesyirikan sebagaimana firman Allah: 


“Katakanlah! Sesungguhnya solatku, ibadahku, 
hidupku dan matiku hanyalah untuk Allah, Tuhan semesta 
Allam. Tiada sekutu bagiNya, dan demikianlah yang 
diperintahkan kepadaku dan aku adalah orang yang petama- 
tama menyerahkan diri (kepada Allah )”. 28 




Salam atasmu wahai tempat memohon segala 


hajat!” 27 



. As-Safat, 37:76. 
27 ... x *. i* 


. Lihat: Hlm. 4. 

28 . Al-An’am, 6:162. 

PENGHAPUS DOSA 


TEMPAT HARAPAN PEMBUAT MAKSIAT 


Rasulullah sallallahu ‘alaihi wa-sallam juga dijadikan tempat menghapus 
segala dosa sebagaimana kepercayaan penganut agama Nasrani menjadikan 
ketua agama mereka sebagai tempat pengampunan dosa. Apakah perbuatan 
dan keyakinan seperti ini tidak boleh menyebabkan berlakunya kesyirikan? 
Fahamilah rangkap syair di bawah ini yang mengajar agar menjadikan 
Rasulullah tempat penghapus dosa bagi mereka yang telah melakukan maksiat: 



“Salam atasmu wahai harapan (penghapus dosa) 
para pembuat maksiat” 29 


Dalam akidah Ahli Sunnah wal-Jamaah yang bermanhaj Salaf as-Soleh, 
mereka berkeyakinan bahawa Rasulullah tidak dapat mengampunkan dosa 
sesiapa. Baginda hanya dapat (diberi keizinan) untuk memberi syafaat kepada 
sesiapa yang tidak melakukan kesyirikan, iaitu dengan izin Allah ‘Azza wa-Jalla 
sebagaimana firman Allah: 


\Z^r tel&Jl i» Ji 


“Katakanlah! Hanya kepunyaan Allah Syafaat itu 
semuanya ”. 30 


O 55 x 55 ^ 

. . » 4 , > s O t , 0 , / 0 ♦ f . . . 0 / 

“Tiada siapa yang dapat memberi syafaat di sisi Allah 
tanpa izinNya ” 


29 

30 


bJ j sA\ jaII Hlm. 5. 

Az-Zumar, 39:44. 

“Telah bertanya Abu Hurairah kepada Rasulullah 
sallahu ‘alaihi wa-sallam: Siapakah yang paling berbahagia 
kerana mendapat syafaatmu? Baginda bersabda: Sesiapa 
yang mengucapkan: Tiada tuhan (yang berhak diibadahi) 

melainkan Allah dengan sepenuh keikhlasan di hatinya ”. 31 


PENYELAMAT DARI SEGALA KEBINASAAN 


Para pencinta berzanji mungkin tidak menyedari bahawa apabila mereka 
mentaqdiskan (mensucikan/memuliakan) pembacaan berzanji, mereka telah 
menjadikan Nabi Muhammad sallallahu ‘alaihi wa-sallam sebagai tempat 
meminta perlindungan, keselamatan, keamanan dan kesejahteraan. Perbuatan 
ini amat bertentangan dengan akidah Ahli Sunnah wal-Jamaah. Kenyataan ini 
terdapat pada syair-syair di dalam Kitab Berzanji: 


“Wahai Rasulullah! Wahai sebaik-baik Nabi! * 
Selamatkan kami dari segala kebinasaan (keruntuhan), 
wahai yang berkedudukan mulia 32 


Rangkap syair di atas amat bertentangan dengan beberapa ayat di dalam 
al-Quran. Firman Allah: 


“Kemudian Kami selamatkan rasul-rasul Kami dan 
orang-orang yang beriman, demikianlah menjadi kewajipan 
atas Kami menyelamatkan orang-orang yang beriman ”. 33 


H/R Bukhari (97). Al-llm. 

Lihat: ^ j Hlm. 8. 

“Maka Kami telah memperkenankan doa dan 
menyelamatkannya daripada kedukaan. Dan demikianlah 
Kami selamatkan orang-orang yang beriman . 34 


Ayat-ayat di atas ini menjelaskan bahawa hanya Allah Subhananhu wa- 
Ta’ala sahaja yang menyelamatkan para RasulNya, orang-orang yang beriman 
dan sekalian makhlukNya, bukannya nabi atau rasul. 


TEMPAT BERHARAP, BERLINDUNG DAN PENOLONG 


Pengamal, penggemar dan pencinta Berzanji terus-terusan mengharap 
limpahan kebaikan, keselamatan, perlindungan, pertolongan dan memohon agar 
dipenuhi segala keperluan yang penting dan dihajatkan oleh mereka. Ini dapat 
difahami dan dibuktikan dari bait-bait syair di dalam Berzanji sebagaimana di 
bawah ini: 


“Engkau penutup para rasul, 
engkau limpahan syukur bagi Tuhan, 
hambamu yang miskin mengharapkan 
kebaikanmu yang banyak dan berlimpah. 
Padamu aku berbaik sangka 
wahai penggembira dan pengingat! 

Maka tolong lindungilah aku, 
wahai pelindung dari api neraka! 



. Yunus, 10:103. 
34 . Al-Anbia, 21 :88. 

Wahai penolongku dan pelindungku 
dalam segala urusan yang penting”. 35 


PENGABUL SETIAP PERMOHONAN 


Telah disepakati oleh para ulama akidah dari golongan Ahli Sunnah wal- 
Jamaah, bahawa meminta perlindungan kepada makhluk dalam hal-hal 
ghaibiyah adalah haram dan membawa kepada kesyirikan. Para pengamal 
berzanji perlu tahu dan menyedari bahawa Rasulullah yang menjadi contoh 
dalam berakidah dan beribadah, baginda meminta pertolongan dan 
perlindungan hanya kepada Allah Subhanahu wa-Ta’ala sebagaimana 
kenyataannya dalam doa baginda: 



S 0 0 SO ♦ .X* .''4*1* 


“Ya Allah! Wahai Penolong bagi setiap peminta 
pertolongan dan wahai Pengabul setiap permohonan 
(doa)!”. 


KALAU ZIARAH DI KUBUR DAPAT KESEJAHTERAAN, CITA DAN HAJAT 


Para pencinta dan pengamal Kitab Berzanji juga menggalakkan para 
pengamalnya meminta-minta ke kuburan Nabi sallallahu ‘alaihi wa-sallam untuk 
memperolehi kesejahteraan, cita-cita, hajat dan segala yang diinginkan. Ajaran 
ini terkandung di dalam syair berikut: 


a / 

O ^ / . s' 0 / 0 ♦ * . ^ 1 * ' 

Aj ^ jlj jfi 

“Inilah nabi bagi sesiapa yang menziarahi 
makamnya memperolehi kesejahteraan, cita-cita, hajat 
dan keinginannya ”. 36 


. Lihat: Hlm. 38. 

36 . Lihat: Hlm. 59. 

Terdapat banyak ayat-ayat al-Quran dan hadis-hadis sahih yang 
mengharamkan orang-orang yang beriman dari menyeru kepada makhluk 
terutama roh orang yang telah mati dalam permohonan mereka, yang 
sewajarnya dipohonkan dan diseru hanya kepada Allah. Perbuatan menyeru 
dan memohon kepada orang mati ini telah diharamkan kerana ia menyebabkan 
berlakunya kesyirikan. Larangan ini terdapat dalam firman Allah: 


O > -'O S S 4/ ✓ A > 

^0 f t , . 4 . ^ 1 » .0 2 0 /. s . & s / 0 £ * . .0 f 0 . . . . 0 f 0 . 1 «♦ 

4J3 \j&Jj \j\ aUI 


“Katakanlah! Serulah Allah atau serulah Ar-Rahman. 
Dengan nama yang mana sahaja kamu seru, Dia mempunyai 
al-Asmaaul Husna (nama-nama yang baik )”. 37 


"Jt 'h <A\ iiii 





“Janganlah kamu seru (sembah) di samping 
(menyeru/menyembah) Allah, tuhan apapun selain Dia ”. 38 


Ayat di atas ini mengharamkan setiap orang yang beriman dari menyeru 
selain Allah. 


TEMPAT MENYERU DAN BERDOA 


Dalam berzanji mengajar agar pengamalnya berzikir dengan menyeru 
dan menyebut-nyebut Nabi Muhammad sallallahu ‘alaihi wa-sallam di samping 
meminta petunjuk, pertolongan dan keselamatan dari baginda: 


0 / 


/ / / 

ytv&'dfe * Sn 


“Wahai Nabi pemberi petunjuk! 

Tolonglah orang yang berdoa kepadamu. 
Wahai yang memberi petunjuk! 

Tolonglah orang-orang yang menyebut-nyebut 
namamu”. 39 


. Al-lsra, 17:110. 
38 . Al-Qasas, 28:87. 

Menurut kesepakatan ulama Ahli Sunnah wal-Jamaah yang bermanhaj 
Salaf as-Soleh, setiap doa, permohonan, seruan dan istigasah hanya dipintakan, 
dipohon atau diperkenankan kepada Allah ‘Azza wa-Jalla semata sebagaimana 
firmanNya: 



“(Ingatlah) ketika kamu memohon pertolongan kepada 
Tuhanmu, lalu diperkenankan olehNya bagimu. 
Sesungguhnya Aku akan mendatangkan bala bantuan 
kepadamu dengan seribu malaikat yang datang berturut- 
turut ”. 40 


39 . Lihat: Hlm. 61 . 

40 . Al-Anfal, 8:9. 

KEPERCAYAAN NUR 
MUHAMMAD DALAM BERZANJI 


Terdapat kepercayaan batil dan mungkar di dalam kitab Berzanji iaitu 
kepercayaan Nur Muhammad. Dikenali juga dengan nama Hakikat 
Muhammadiyah atau Roh Muhammad. Nama ini diambil dari serangkap Syair: 



“Dan tatkala Allah hendak melahirkan (ke alam 
yang nyata) hakikatnya Muhammadiyah ”. 41 


Kepercayaan Nur Muhammad didapati juga berpunca dari keyakinan 
fasad dan batil yang diambil dari berzanji, iaitu tentang perpindahan roh 
(inkarnasi) sebagaimana yang tercatit dalam kitab tersebut: 



/ / / / s / y 


“Dan lagi aku memohon kepada-Nya moga-moga 
Aliah mencucuri rahmat dan selamat kepada an-Nur 
yang Dia telah jadikan terdahulu daripada segala 
makhluk yang lainnya. Iaitu nur yang berpindah-pindah 
daripada satu dahi kepada satu dahi yang mulia 
keadaannya, iaitu moyang-moyang Nabi sallallahu ‘alaihi 
wa-sallam yang mulia sehingga dahi Abdullah 
ayahndanya 42 


Lihat: Berzanji, hlm. 7. Jaafar Berzanji. Terjemahan Amir Hj. Marzuki. Jabatan Agama Selangor, 
Jabatan Dakwah. Lihat: f'-SVt Ic-j^a hlm 76. 

Lihat: Terjemahan Maulid Berzanji Daiba’i. Zulkifli Mat Isa. Jahabersa. Johor Bahru. Lihat: 
jj i— Jij A&jgy a hlm. 72. 

Kepercayaan Nur Muhammad ada kesamaannya dengan kepercayaan 
dalam Majusi yang disebut “Kitaran Hayat”. Keyakinan ini amat bertentangan 
dengan akidah Ahli Sunnah wal-Jamaah. Kerana konsep perpindahan roh 
“Kitaran Roh” tidak terdapat dalam agama Islam, tetapi dikenal pasti ianya 
sebagai kepercayaan terutamanya di dalam agama Hindu. 

Dalam iktikad Ahli Sunnah wal-Jamaah yang bermanhaj Salaf as-Soleh, 
persoalan roh hanya diserahkan kepada Allah Subhanhu wa-Ta’ala kerana 
hanya Allah sahaja yang tahu tentang roh, manusia hanya diberi sedikit sahaja 
pengetahuan tentang roh. Firman Allah: 



“Dan mereka bertanya kepadamu tentang roh. 
Katakanlah! Roh itu termasuk urusan Tuhanku dan tidaklah 
kamu diberi pengetahuan melainkan sedikit ”. 43 


Oleh itu, kita semua tidak boleh memperkatakannya kecuali setelah 
diberitahu atau dikhabarkan oleh Allah ‘Azza wa-Jalla. Dan roh menurut 
pengkhabaran dari al-Quran ia ditempatkan oleh Allah Ta’ala di alamnya sendiri, 
iaitu di alam barzah sebagaimana firman Allah: 


, 0 s' 0 ^ 0 s' * . 1 * s' 0 s' 0 tT'’ ' 0 ' 

"Di hadapan mereka (roh orang mati) ada dinding 
(tembuk) sampai mereka dibangkitkan”. 



“Kemudian, sesudah itu, sesungguhnya kamu sekalian 
benar-benar akan mati. Kemudian, sesungguhnya kamu 
sekalian akan dibangkitkan (dari kuburmu) di hari kiamat ”. 45 


43 . Al-lsra’ 17:85. 

44 . Al-Mu’minun, 23:100 

45 . Al-Mukminun, 23:15. 

Ayat di atas menjelaskan bahawa setiap roh orang mati tidak dapat keluar 
dari alamnya (barzah atau kubur), tidak boleh turun ke bumi untuk menemui 
keluarganya walaupun roh para rasul, nabi, wali dan sesiapapun manusia yang 
telah mati. Mereka akan dikeluarkan hanya pada hari kebangkitan (Hari Kiamat) 
untuk dihimpunkan di mahsyar. 


Kepercayaan khurafat, tahaiyul atau batil iaitu percaya bolehnya keluar 
roh dari alam barzah untuk menemui atau menolong manusia di dunia ini juga 
terus terdapat di dalam berzanji iaitu dirangkap syair: 


^ ? 9 . . / /o / / « ^ r , t ^ t ' ^ i' i ' * ' i 0 ^ *. • ♦ « ^ 1 1 •ST' 

j — * — ’ ls— ? 'V' u* <u ' r* 9 " *** Jr&i J ' 9^Jr, J 'j 

ii 

/ /y**/ 


“Dan pada ketika itu juga telah mula tiba musim 
hilang kemarau, tiba-tiba telah datanglah kepada ibu 
Nabi sallallahu ‘alaihi wa-sallam pada malam yang 
diputerakannya, Siti Asiah dan Siti Maryam serta 
beberapa bidadari daripada Syurga tempatnya”. 46 


Bidadari-bidadari di syurga jika ia keluar dari syurga kemudian menemui 
Siti Aminah (ibu Nabi), ini adalah kebatilan, kerana setiap yang di syurga tidak 
pernah dilihat oleh orang didunia, sebagaimana sabda Rasulullah sallallahu 
‘alaihi wa-sallam : 


* * s 


Jl JA Jop- ^ J Cam Jil Olj jlp )} \a 


“(Iaitu apa yang di dalam syurga), tidak pernah ada 
mata yang melihat dan tidak pernah ada telinga yang 
mendengar dan tidak dapat dibayangkan oleh hati manusia”. 


Lihat: hlm 72. Lihat: hlm 9. Terjemahan Maulid 

Berzanji & Daiba’i. Hlm 21. 

PARA NABI DICIPTA 
DARI NUR MUHAMMAD 


Di dalam berzanji terdapat banyak cerita-cerita yang tidak ada asal usul 

dan asasnya dari al-Quran, hadis atau athar yang sahih, antaranya ialah: 


53 


/ / / 

/ / J 1 / /• /' O / / 0 

“Dan ada pendapat mengatakan bahawa manakala 
Allah Azza wa-Jalla menghendaki lahirnya sebaik-baik 
makhluk, Muhammad sallallahu ‘alaihi wa-sallam. Dia 
menyuruh Jibril ‘alaihi sallam mengambil tanah dari 
tempat (bakal) kuburnya yang mulia. Jibril pun pergi 
mengambilnya dan sambil menggenggam tanah itu, 
Jibril berkeliling di Jannatun Naim dan membasuhnya di 
Sungai Tasnim 47 


Cerita di atas amat bertentangan dengan syara. Sesudah ungkapan di 
atas, terdapat banyak lagi kepercayaan batil di dalam berzanji, iaitu: 


/ z' X 

“(Setelah itu) Jibril pun membawa segenggam 
tanah itu kepada Allah Yang Maha Tinggi lagi Maha 
Agung * Tanah itu berpeluh maka dari peluh tersebut 
Allah mencipta nur setiap nabi yang mulia. Justeru, 


Lihat: AjcjIj jIIjaJ! hlm. 18-19. Lihat: Terjemahan Berzanji Lengkap. 

Hlm. 22-23. Mohd. Sofwan Amrullah. Pustaka llmi. Cetakan Pertama 1999 

sekalian nabi diciptakan daripada nur Muhammad 
sallallahu ‘alaihi wa-saliam . 48 


Menurut penjelasan berzanji di atas bahawa semua para nabi diciptakan 
dari Nur Muhammad. Kenyataan ini bertentangan dengan hadis sahih yang 
menjelaskan bahawa semua manusia berasal dari Nabi Adam alaihis salam, 
bukan dari peluh atau nur Nabi Muhammad dan Adam pula dicipta dari tanah: 


* 


. s ^ 0 s \ } / / T/ / / T' .0 J 1 / 0 ^ I ^ 

“Kamu semua adalah anak keturunan Adam. Dan 
Adam dicipta dari tanah ”. 49 


Nabi Muhammad sallallahu ‘alaihi wa-sallam mengakui dan menegaskan 
bahawa diri baginda adalah manusia biasa seperti kita, baginda bersabda: 






Ui 


“Sesungguhnya aku adalah manusia biasa seperti 
kamu ”. 50 


Dasar hadis ini ialah firman Allah: 






J / o / i ♦ ?/■ “T'** I ,o J 1 o ^ ^ o / « i* ./ o ^ } » . "jv i, i *. o ^ o ^ i . / i*. * » 

“Katakanlah (Ya Muhammad)! Sesungguhnya aku ini 
hanyalah seorang manusia seperti kamu yang diwahyukan 
kepadaku: Bahawa sesungguhnya Tuhan kamu itu adalah 
Tuhan Yang Maha Esa. Barangsiapa mengharap 
perjumpaan dengan Tuhannya maka hendaklah ia 
mengerjakan amal yang soleh dan janganlah ia 


. Lihat: 4-^tj hlm. 19. Lihat: Terjemahan Berzanji Lengkap. 

Hlm.23. 

49 

. H/R Al-Bazzar. Menurut al-Albani, hadis ini sahih. Lihat: Al-Jami’ 4444. 

50 

. Syeikh al-Albani mensahihkan hadis ini. Lihat: Al-Jami’ No. 2337. 

mempersekutukan seorangpun dalam beribadat kepada 
Tuhannya”. 51 


Boleh ditemui banyak cerita demi cerita dan syair demi syair yang 
bertentangan dengan al-Quran dan hadis-hadis yang sahih secara berterus- 
terusan di dalam Berzanji: 



“Kemudian tanah tersebut dipertaruhkan 
(diletakkan) di punggung Adam ‘alaihis salam oleh 
sekumpulan malaikat yang hampir (taat dan patuh) 
kepada Allah”. 52 


V Li JLp Al '&\ p 

y 

“Kemudian Allah Ta’ala pun membuat perjanjian 
dengan Adam ‘alaihis salam. Dia memerintahkan 
malaikat sujud kepada Adam agar tidak meletakkan nur 
itu melainkan kepada orang-orang yang mempunyai 
kemuliaan dan kepemurahan. Yakni, orang-orang yang 
suci dari kotoran maksiat dan kekufuran ” 53 


Hikayat seperti di atas ini tidak pernah terdapat di dalam al-Quran, di 
dalam sunnah atau athar yang sahih. 

la bertentangan dengan akidah Ahli Sunnah wal-Jamaah kerana seolah- 
olah sujudnya para malaikat kepada Adam lantaran nur Nabi Muhammad. 
Begitu juga adalah satu pembohongan jika dikatakan bahawa nur nabi 
diletakkan kepada “orang-orang yang suci dari maksiat dan kekufuran” kerana 
menurut riwayat yang sahih bahawa ayah Nabi Muhammad sallallahu ‘alaihi wa- 
sallam termasuk orang yang kufur. 


51 . Al-Kahfi, 18:110. 

52 . Ibid. hlm. 19. 

53 . . ‘ 

Cerita-cerita tentang Nur Muhammad di dalam berzanji, ada kaitannya 
dengan akidah Syiah kerana dalam keyakinan Syiah terdapat pemujaan Nur 
Muhammad yang berterusan sehingga kepada imam dua belas. Maka 
menurut agama Syiah bahawa: 

“Nur Muhammad itu qadim dan bersambung terus 
menerus kepada nabi-nabi, rasul-rasul, imam-imam (Syiah) 
dan para wali (dari kalangan Syiah)” 


Kepercayaan karut, khurafat dah tahaiyul ini jelas terdapat juga dalam 
berzanji: 



^ y, &\ J\ l£jlj 


“Maka nur tersebut sentiasa berpindah dari orang- 
orang baik dan terpilih, hingga sampailah ke rahim 
orang-orang (para wanita) yang merdeka dan ikhlas. 
Dan akhirnya bibit kemuliaan itu sampai kepada 
Abdullah bin Abdul Muttalib bin Hasyim ” 54 


Lantaran kepercayaan Nur Muhammad dan ghalu kepada Nabi, maka 
ayah dan ibu baginda terus diangkat dan dimuliakan oleh penganut fahaman 
Berzanji sehingga dianggap sebagai seorang muslim yang beriman. 
Kepercayaan ini bertentangan dengan hadis sahih yang mana ketika ada 
seorang sahabat bertanya keapda Rasulullah salallallahu ‘alaihi wa-sallam 
tentang ayahnya, baginda bersabda: 


j Wj ^ Z>} : jJL, Al Jtf 


“Sesungguhnya ayahku dan ayahmu di dalam 
neraka . 55 


Segala kepalsuan ini dapat difahami juga dari cerita-cerita bohong dan 
karut-marut dalam berzanji sebagaimana syair berikut: 


54 

55 ' 


Ibid. 

H/R Muslim. 

“Manakala semakin hampir ketikanya Allah 
menyempurnakan janjiNya, dunia semakin diliputi 
kebahagiaan. Muncullah tanda-tanda kemuliaan 
menyambut kelahiran nabi penghabisan. Dahi Abdullah 
memancarkan sinar (nur), dia bercahaya dan bertambah 
tampan. Malah kefasihan bercakap dan kepetahan 
berkata-kata semakin terserlah pada diri Abdullah”. 56 


Dalam cerita selanjutnya, ayah Nabi Muhammad sallallahu ‘alaihi wa- 
sallam digambarkan seolah-olah mendapat wahyu dari Allah Subhanahu wa- 
Ta ’ala: 

“Abdullah pun mendengar seruan “Wahai Abdullah! 
Tidaklah patut amanah yang ada padamu dibiarkan tanpa 
dipersatukan dengan Aminah, wanita yang terpelihara, suci 
dari sebarang kotoran, penghulu kaum wanita Bani Najjar ”. 57 

“Kemudian bertemulah kemuliaan Abdullah dengan 
kemuliaan Aminah, terjalinlah tali perhubungan dan 
pernikahan. Terbuktilah keyakinan Aminah yang suci, lalu 
dia pun mengandung janin manusia dan terpancarlah nur 
Muhammad sallallahu ‘alaihi wa-sallam di dahinya ”. 58 


56 . Lihat: <>?-LLw f'-W' ‘-‘J" Hlm. 24. 

57 . Ibid.. 24-25. 

58 . Ibid. hlm. 25. 

Kisah para nabi dan rasul menemui ibu Nabi Muhammad sallallahu ‘alaihi 
wa-sallam di dalam mimpinya bermula dari bulan pertama sehinggalah ke bulan 
kelahiran Nabi, adalah kisah yang tidak ada asal-usul dan puncanya dari hadis- 
hadis yang sahih, namun ia terdapat di dalam berzanji: 

I 

" Bulan pertama kandungan Aminah beliau 
didatangi Adam alaihis salam dalam tidur (bermimpi). 
Dalam mimpi itu Adam memberitahu Aminah bahawa dia 
sedang mengandung makhluk yang paling mulia ”. 59 




z' / 0 z' 33 , / 

0 ,»>», 0 Vs* 0 ♦ , / / /0 . / A. ^ 00. . // *. ♦ , ^ S , f. ^ 0 i 1 . », 


“Bulan kedua kandungan Aminah, beliau didatangi 
Idris alaihis salam dalam mimpi. Idris memberitahu 
Aminah tentang kemuliaan dan kehormatan Muhammad. 


cJU^ iti >1 $ jiij * y >ji j \a\ i dJiii 


“Bulan ketiga kandungan Aminah, beliau didatangi 
Nuh alaihis salam. Dalam mimpi Nuh berkata 
kepadanya: “Sesungguhnya anda sedang mengandung 
seorang pahlawan yang sentiasa menang dan menakluk 
(musuh )”. 60 


• • • 



“Bulan keempat, Aminah didatangi di dalam 
tidurnya oleh Ibrahim al-Khalil ..” 61 


Ibid. hlm. 25. 
Ibid. hlm. 25. 
Ibid. hlm. 26. 

“Bulan kelima, Aminah didatangi di dalam tidurnya 
oleh Ismail”. 62 



“Bulan keenam, Aminah didatangi di dalam 
tidurnya oleh Musa al-Kalim ”. 63 


ijb ^ IaIjI £jLJI 

“Bulan ketujuh, Aminah didatangi dalam tidurnya 
oleh Daud”. 64 



“Bulan kelapan, Aminah didatangi dalam tidurnya 
oleh Sulaiman”. 65 



“Bulan kesembilan Aminah didatangi di dalam 
tidurnya oleh Isa a I- Masih ”. 66 


Anehnya, semua para nabi dan rasul datang dalam mimpi Siti Aminah 
hanya mengkhabarkan tentang akan lahirnya Nabi Muhammad, tetapi tidak 
mengkhabarkan perkara yang lebih penting sebagai tugas yang dipikul oleh 
setiap nabi dan rasul, iaitu mengkhabarkan atau menyampaikan dakwah tauhid 
kepada Allah. 


62 

63 ’ 

64 ' 

65 ' 

66 ' 


Ibid. hlm. 26. 
Ibid. 

Ibid. 

Ibid. 

Ibid. 

KEYAKINAN 
YANG BATIL 


Penganut Berzanji mempunyai keyakinan yang bertentangan dengan 
akidah al-Quran, mereka percaya bahawa roh orang mati seperti Asiah isteri 
Fir’aun dan Siti Maryam boleh keluar dari alam barzah dan datang membantu 
Aminah semasa kelahiran Nabi Muhammad sallallahu ‘alaihi wa-sallam, 
sedangkan Allah Ta’ala menafikan perkara tersebut sebagaimana firmannya di 
surah al-Mu’minun, 23:100. Bacalah penjelasan berzanji di bawah ini: 

“Maka manakala Aminah semakin sarat kandungannya 
dan tiada seorang pun yang tahu bagaimana perasaannya. 
Ketika itulah dia mengadu kepada orang yang mengetahui 
rahsianya. Tiba-tiba muncullah Asiah isteri Fir’aun dan 
Maryam binti imran juga serombongan bidadari yang cantik- 
cantik. Cahaya dan kecantikan mereka menerangi tempat itu. 
Maka kesusahan dan kekhuatiran Aminah serta merta lenyap 
dan sirna ”. 67 


67 . Ibid. Hlm.28. 

FAHAMAN KUBURI 
(PENYEMBAH KUBUR) 


Penganut dan pengamal berzanji juga berpegang dengan fahaman kuburi 
(pencinta, pemuja atau penyembah kubur). Mereka mendewa dan 
mensucikan (mentakdis) kuburan para rasul, para nabi, para wali dan 
orang-orang yang mereka sucikan terutama kuburan Nabi Muhammad 
sallallahu ‘alaihi wa-sallam. sehingga mereka meyakini umrah dan haji 
mereka tidak sempurna kecuali setelah melihat maqam Rasulullah sallallahu 
‘alaihi wa-sallam : 

“Sesungguhnya haji dan umrahku adalah melihat 
Raudah dan Maqam. Mereka adalah manifestasi cahaya 
jiwaku dan dengan merekalah diperolehi 
kesempurnaan”. 68 

“Jika aku tidak dapat menziarahi kuburnya (kubur 
nabi), kekecewaan dan kehampaanlah yang ku dapat, 
sia-sialah umurku”. 69 


Kebanyakan para ulama muktabar antaranya ialah Syeikhul Islam Ibn 
Taimiyah rahimahullah, para ulama Hambali dan ahli hadis, mereka sekalian 
menyatakan tidak adanya tuntutan dari syara supaya menziarahi kubur Nabi 
Muhammad sallallahu ‘alihi wa-sallam. 


Ibid. hlm. 33. 
Ibid. hlm. 41-42. 

Oleh itu sesiapa yang tujuan berpergiannya (musafir) semata-mata untuk 
kekubur Nabi, maka tidak terdapat hadis yang sahih tentang tuntutan tersebut, 
kerana semua hadis-hadis ziarah kubur Nabi sallallahu ‘alaihi wa-sallam adalah 
palsu malah semuanya bohong belaka yang sama sekali tidak satupun yang 
boleh dijadikah hujjah. 

Semua hadis-hadis yang telah dirawikan tentang tuntutan ziarah kubur 
Nabi tiada satu yang sahih dan tidak pernah riwayatkan walau dari seorang ahli 
hadis seperti Bukhari, Muslim atau Ashabus Sunan seperti Abi Daud dan Nasaii, 
malah tidak seorang pun dari para ahli sanad seperti Ahmad dan yang semisal 
dengannya seperti imam-imam fikeh seumpama Malik, Syafie, Ahmad, Ishak, 
at-Thauri, Awzaii, Abi Hanifah dan yang semisal dengan mereka. Maka semua 
hadis-hadis tentang menziarahi kubur nabi (Muhammad) didapati semuanya 
bohong dan palsu belaka. Tidak pernah terbukti adanya walau satu hadis dari 
Rasulullah sallalahu ‘alaihi wa-sallam tentang menziarahi kubur baginda . 70 


70 


Lihat: jld. 27. Hlm. 35. IbnTaimiyah. Dan lihat: ,Je- jilj 

hlm. 16-17. Dr. Soleh bin Ganim as-Sadlan. 

MENTUHANKAN 
NABI MUHAMMAD 


Yang paling dahsyat mungkarnya, penganut Berzanji mengangkat dan 

mensucikan Nabi Muhammad sallallahu ‘alaihi wa-sallam ke taraf 
ketuhanan atau ilah: 

“Ya Tuhanku wahai penghuluku! Janganlah 
hampakan kami dari cita-cita kami. Ya Tuhanku wahai 
penghuluku! Hancurkanlah kezaliman dan kebinasaan”. 

“Ya Tuhanku! Wahai penghuluku! Perbaikilah 
urusan (kami) wahai Yang Maha Pemurah! Ya Tuhanku! 
Dengan kehormatan Ahmad (Nabi Muhammad), 
kurniakanlah kepada kami mencapai matlamat dengan 
pertolongannya”. 72 

“Ya Tuhanku! Dengan (kemuliaan) Ahmad, 
turunkanlah hujan di negeri (kami). Ya Tuhanku! 
Dengan (kemuliaan) Ahmad, muliakanlah hamba-hamba 
(Mu) dengan rahmat Mu”. 73 


Ibid. hlm. 34. 
Ibid. hlm. 34. 
Ibid. hlm. 34. 

“Malah nur dan cahayamulah yang membuat dunia 
ini terang benderang”. 74 


* y ^ 

« t 


.W, * . 0 . 0 / 0 f f 0 f ** f » 'T/ . iSO ^ 0,0 y y y y 

ja iS u «■ w ?> jjj 6j*j jfi 


“Da/7 gigi serinya keluar cahaya yang turut 
menerangi mahligai-mahligai serta istana-istana yang di 
negeri Syam. 


Syair dalam berzanji ini bertentangan dengan ayat al-Quran: 



“Allah (Pemberi) cahaya (Kepada) langit dan bumi”. 75 


Pada hakikatnya, terlalu banyak bait-bait syair, ayat-ayat dan cerita-cerita 
khurafat dan tahaiyulat di dalam berzanji yang bertentangan dengan akidah 
sehingga membawa kepada kesyirikan. 


Setiap orang yang beriman amat takut dari perkara-perkara yang 
membawa kepada kesyirikan, kerana dosa syirik tidak akan diampunkan oleh 
Allah ‘Azza wa-Jalla kecuali ia bertaubat sebelum mati. 


. Ibid. hlm. 36. 
75 . An-Nur, 24:35. 

Allah berfirman: 

“Sesungguhnya Allah tidak akan mengampunkan 
sesiapa yang menyekutukan (mensyirikkan)Nya dengan 
sesuatu, tetapi akan mengampunkan (dosa) selain kesyirikan 
sesiapa yang dikehendakiNya, dan sesiapa yang melakukan 
kesyirikan maka dia telah sesat sejauh-jauhnya”. 


Sebahagian besar dari kalangan para ulama dan orang-orang awam di 
negeri kita, mereka masih mengamalkan pembacaan Berzanji serta 
mengadakan perayaan maulid Nabi Muhammad sallallahu ‘alaihi wa-sallam 
disetiap tahun. Amalan ini dianggap sunnah dan mulia oleh mereka. 


Namun, ia terus menjadi fenomena kerana masih tidak dapat dipastikan 
sama ada mereka yang mentakdiskan (mensuci/holy) pembacaan berzanji dan 
perayaan maulid menyedari atau sebaliknya bahawa amalan ini dipenuhi 
dengan bid’ah, khurafat, tahaiyul, syirik, pembohongan serta kekarutan. 
Perkara inilah yang dijelaskan di dalam kitab kecil ini. 


Semoga tulisan ini bermanfaat kepada pencari kebenaran, dan 

menyelamatkan akidah antum. 

